PATVIRTINTA

Klaipėdos r. pedagoginės psichologinės tarnybos direktoriaus

2021 m. balandžio 1 d. įsakymu Nr. V-14

**KLAIPĖDOS R. PEDAGOGINĖS PSICHOLOGINĖS TARNYBOS SOCIALINIO PEDAGOGO PAREIGYBĖS APRAŠYMAS**

**I SKYRIUS**

**pareigybė**

1. Klaipėdos r. pedagoginės psichologinės tarnybos (toliau – Tarnybos) socialinio pedagogo pareigybės aprašymas reglamentuoja specialius reikalavimus šioms pareigoms eiti, funkcijas ir atsakomybę.
2. Socialinio pedagogo pareigybė priskiriama trečiai pareigybių grupei.
3. Pareigybės lygis – A2.
4. Pareigybės paskirtis – atlikti socialinį pedagoginį mokinio (vaiko) ir jo aplinkos įvertinimą (surinkti informaciją, analizuoti, pateikti išvadas). Nustatyti mokinio (vaiko) galimybes lavinti, mokytis ir augti savarankiškais piliečiais. Konsultuoti specialiųjų ugdymosi poreikių turinčius mokinius, jų tėvus (globėjus, rūpintojus), mokytojus, specialistus, socialinės pedagoginės pagalbos teikimo ir organizavimo klausimais, siekiantis vaiko gerovės, pozityvios integracijos ir socializacijos visuomenėje.
5. Pagalba teikiama vadovaujantis Lietuvos Respublikos švietimo įstatymu, jį įgyvendinančiais teisės aktais ir Socialinės pedagoginės pagalbos teikimo vaikui ir mokiniui tvarkos aprašu, kitais teisės aktais, reglamentuojančiais Vaiko gerovės užtikrinimą, ir šiuo aprašu.
6. Pagalbos gavėjai – asmenys iki 21 metų, turintys specialiųjų ugdymosi poreikių, išskyrus atsirandančius dėl išskirtinių gabumų.
7. Mokiniams (vaikams), kurie dėl ligos ar patologinės būklės yra žymiai riboto judrumo (esant atitinkamam asmens sveikatos priežiūros gydytojų konsultavimo komisijos sprendimui) ir dėl to negali lankyti Mokyklos ar atvykti į Tarnybą, socialinis pedagoginis įvertinimas gali būti atliekamas namie.
8. Informacija apie Pagalbos gavėjus, jų problemos turinį ir teiktą Pagalbą laikoma konfidencialia. Teisės aktų numatyta tvarka ji gali būti teikiama švietimo pagalbos specialistams ir (ar) kitiems asmenims, kurie yra susiję su mokinio (vaiko) asmenybės ir ugdymosi problemų sprendimu. Socialiniai pedagogai atsako už teikiamos Pagalbos kokybę, tinkamą informacijos apie Pagalbos gavėjus naudojimą.
9. Teikiama Pagalba gali būti derinama su psichologine, specialiąja pedagogine ir specialiąja pagalba.
10. Pareigybės pavaldumas – tiesiogiai pavaldus Klaipėdos r. pedagoginės psichologinės tarnybos direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

11. Darbuotojas, einantis šias pareigas, turi atitikti šiuos specialius reikalavimus:

11.1. įgijęs aukštąjį išsilavinimą ir socialinio pedagogo kvalifikaciją;

11.2. įgijęs socialinės pedagogikos kvalifikacijos laipsnį (profesinio bakalauro, bakalauro, magistro) ir pedagogo ar socialinio pedagogo kvalifikaciją;

11.3. turi ne mažesnę kaip trejų metų socialinio pedagogo darbo patirtį ugdymo įstaigoje su vaikais;

11.4. baigęs socialinės pedagogikos studijų programą aukštojoje mokykloje ir įgijęs pedagogo kvalifikaciją;

11.5. įgijęs socialinės pedagogikos magistro kvalifikacijos laipsnį, išklausęs ir atsiskaitęs už ne mažiau kaip 90 studijų kreditų socialinės pedagogikos studijų modulį aukštojoje mokykloje;

11.6. kuris buvo priimtas į socialinio pedagogo pareigas iki šio įsakymo įsigaliojimo ir atitinkantis iki šio įsakymo įsigaliojimo galiojusios Socialinio pedagogo kvalifikacinius reikalavimus, patvirtintus Lietuvos Respublikos švietimo ir mokslo ministro 2001 m. gruodžio 16 d. įsakymu Nr. 1667 „Dėl Socialinio pedagogo kvalifikacinių reikalavimų ir pareiginių instrukcijų patvirtinimo“;

11.7. žino ir geba taikyti Lietuvos Respublikos Konstituciją, Lietuvos Respublikos įstatymus, Lietuvos Respublikos Vyriausybės nutarimus, kitus teisės aktus, reglamentuojančius specialųjį ugdymą, išmano Lietuvos specialiojo ugdymo sistemą, žino ir išmano socialinės pedagoginės pagalbos teikimą;

11.8. geba tobulinti kvalifikaciją pedagoginės psichologinės tarnybos veiklos organizavimo, pedagoginio konsultavimo, švietimo, vertinimo, specialiųjų poreikių nustatymo bei priskyrimo specialiųjų poreikių grupei klausimais ir kt.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

12. Šias pareigas einantis darbuotojas vykdo šias funkcijas:

12.1. vertina socialinės pedagoginės pagalbos mokiniui (vaikui) poreikius (kartu su kitais specialistais), konsultuoja mokinį (vaiką), jo tėvus (globėjus, rūpintojus), kitus asmenis socialinių pedagoginių problemų sprendimo, socialinės pedagoginės pagalbos teikimo klausimais;

12.2. teikia informacinę, ekspertinę ir konsultacinę pagalbą ugdymo įstaigų, kuriose nėra socialinio pedagogo, mokytojams, klasės ir / ar grupių (ikimokyklinio ugdymo įstaigose) auklėtojams, mokiniams (vaikams), jų tėvams (globėjams, rūpintojams) socialinės pagalbos klausimais;

12.3. numato socialinės pedagoginės pagalbos teikimo mokiniu (vaikui) būdus bei formas, bendradarbiaudamas su kitais specialistais, švietimo įstaigomis, kitais su mokinu (vaiku) dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;

12.4. veda grupinius užsiėmimus tėvams ir vaikams;

12.5. teikia metodinę pagalbą mokyklų socialiniams pedagogams, klasių auklėtojams, mokytojams, kitiems specialistams bei suinteresuotiems asmenims socialinės pedagoginės pagalbos teikimo, mokyklos nelankymo ir kitų neigiamų socialinių reiškinių prevencijos, pozityvios socializacijos klausimais;

12.6. inicijuoja ir įgyvendina savivaldybės lygmeniu prevencines veiklas bei socialinio ugdymo projektus, pagal poreikį atlieka aktualius socialinius pedagoginius tyrimus;

12.7. renka, kaupia ir analizuoja informaciją, reikalingą mokinių (vaikų) socialinėms problemoms spręsti, bendradarbiaudamas su švietimo bendruomenėmis, esant būtinybei – su kitomis institucijomis;

12.8. rengia ir skleidžia informaciją apie socialinę pedagoginę pagalbą;

12.9. tvarko ir pildo su savo darbo sritimi susijusią dokumentaciją, vykdo direktoriaus įsakymais nustatytas vidaus administravimo funkcijas ir konkrečių sričių kuravimą bei administruoja jų dokumentaciją, ir kt.;

12.10. dalyvauja Tarnybos direktoriaus pavestų komandų veikoje, susijusioje su Tarnybos socialinio pedagogo funkcijomis;

12.11. rengia ir įgyvendina projektus bei programas ir / ar juose dalyvauja;

12.12. kelia kvalifikaciją;

12.13. vykdo kitus Tarnybos direktoriaus pavedimus, susijusius su Tarnybos socialinio pedagogo funkcijomis;

12.14. dalyvauja Tarnybos vidaus kontrolės politikos įgyvendinime.

**IV SKYRIUS**

**ATSAKOMYBĖ**

13. Šias pareigas vykdantis darbuotojas atsako:

13.1. už vykdomų pedagoginių vertinimų, konsultavimo ir kitų atliekamų funkcijų kokybę;

13.2. už turimos informacijos konfidencialumą, korektišką ir kokybišką vertinimo metodikų ir gautų duomenų panaudojimą;

13.3. už reikalingos informacijos suteikimą interesantams. Už kliento saugumą ir korektišką bendravimą kontakto metu;

13.4. už pedagoginės pagalbos kokybę bei profesinį tobulėjimą;

13.5. už kokybišką dokumentacijos valdymą, registravimą, rengiamų Tarnybos dokumentų tvarkymą, duomenų teisėtumą ir jų pateikimą laiku reikiamoms institucijoms ar asmenims ir kt.;

13.6. už savo pareigų, numatytų šioje pareiginėje instrukcijoje, netinkamą vykdymą ar nevykdymą, pagal galiojantį Lietuvos Respublikos darbo kodeksą;

13.7. už įstatymų pažeidimus, padarytus vykdant savo veiklą, pagal galiojantį Lietuvos Respublikos administracinį, baudžiamąjį bei civilinį kodeksus;

13.8. už padarytą materialinę žalą, pagal galiojantį Lietuvos Respublikos darbo bei civilinį kodeksus.

\_\_\_\_\_\_\_\_\_\_\_\_\_\_\_\_\_

Susipažinau ir sutinku